SET แรงต่อเนื่องปิดบวก 7.19 จุด จับตา บจ.แจ้งงบ Q3/60
SET แรงต่อเนื่องปิดบวก 7.19 จุด จับตา บจ.แจ้งงบ Q3/60 โดยดัชนีปิดตลาดวันนี้ อยู่ที่ระดับ 1,714.14 จุด บวก 7.19 จุด หรือ 0.42% มูลค่าซื้อขาย 7.80 หมื่นลบ.
11 ต.ค. 2560

ผู้สื่อข่าวรายงานว่า ดัชนีปิดตลาดวันนี้ อยู่ที่ระดับ 1,714.14 จุด บวก 7.19 จุด หรือ 0.42% มูลค่าซื้อขาย 7.80 หมื่นลบ.
10 หุ้นดันดัชนีวันนี้

ตลาดหุ้นเอเชีย

 
ด้านนายธีรวุฒิ กานต์นิภากุล ผู้อำนวยการอาวุโสฝ่ายวิเคราะห์หลักทรัพย์ บล.ซีไอเอ็มบี (ประเทศไทย) เปิดเผยว่า หลังจากที่ดัชนีฯ ได้ขึ้นทะลุแนว 1,700 จุด ขึ้นมาได้แล้ว ก็เป็นเรื่องปกติที่จะต้องมีการย่อตัวลงบ้างจากแรงขายทำกำไร แต่โดยรวมดัชนีฯ ยังยืนในแดนบวกได้อยู่ จากการตอบรับข่าวเรื่องการเลือกตั้งที่มีความชัดเจนว่าจะเกิดขึ้นในเดือน พ.ย.61
โดยหลังจากนี้ก็คงจะต้องไปโฟกัสที่การทยอยประกาศผลประกอบการงวดไตรมาส 3/60 ของบริษัทจดทะเบียน ซึ่งจะเริ่มที่กลุ่มแบงก์ก่อน แต่ก็คาดว่าผลประกอบการของกลุ่มแบงก์โดยรวมคงจะออกมายังไม่ดีมากนัก
ส่วนตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบ โดยให้ติดตามตัวเลขเศรษฐกิจของสหรัฐฯต่อไป และให้ติดตามประธานธนาคารกลางสหรัฐ (เฟด) คนใหม่ว่าจะเป็นใคร รวมไปถึงสถานการณ์ในเกาหลีเหนือ และทิศทางราคาน้ำมันด้วย
สำหรับแนวโน้มการลงทุนในวันพรุ่งนี้ (12 ต.ค.) นายธีรวุฒิ กล่าวอีกว่า ตลาดฯ คงจะแกว่งตัวในกรอบที่แคบขึ้น พร้อมให้แนวรับ 1,700 จุด ส่วนแนวต้าน 1,720 จุด
 